De genêzing fan in blau plak kin, ôfhinklik fan 'e swierte fan 'e oarspronklike bloedútstoarting, útinoar rinne fan in stikmannich dagen oant in pear wiken. Dêrby moat wol oantekene wurde dat blauwe plakken by âldere minsken in stik minder gau genêze as by de jongerein. Boppedat rinne âlderen yn it foarste plak al folle makliker blauwe plakken op, om't harren hûd en oare weefsels minder fleksibel binne en harren hûd teffens tinner is.